Sultan
Bir gözəlsən, tək gəlibsən dünyaya,
Qaşları qüdrətdən qaralı Sultan!
Camalın şöləsin bənzətdim aya,
Əgər alim görsə, saralı, Sultan!

Səni sevən neylər dövləti, malı,
Huşu başdan gedər, çaşar xəyalı.
Düşər bu çöllərin olar abalı,
Ölənədək gəzər yaralı, Sultan!

Eşitginən sən Musanın sözünü,
Həsrət çəkər, bir də görə üzünü.
Mən sevmişəm sənin ala gözünü,
Sərəfraz dağların maralı Sultan!

Qoşmalar